4η γεννιά υπολογιστών

Η δημιουργία του πρώτου μικροεπεξεργαστή – του INTEL 4004 – από τον Τεντ Χοφ σηματοδοτεί μια περίοδο μεγάλης ανάπτυξης και βελτίωσης των υπολογιστών. Η χρησιμοποίηση της “Ολοκλήρωσης Μεγάλης Κλίμακας (LSI)” οδήγησε στην εποχή των “Mικροϋπολογιστών”, με μηχανήματα που χωράνε πλέον πάνω στο γραφείο, στο εργαστήριο, ή ακόμη και σε τσέπες. – Στο χώρο των μεσαίων υπολογιστών παρουσιάζονται διάφορα μοντέλα από εταιρείες όπως οι DEC, HP και Datapoint. – Ο πρώτος “μικροϋπολογιστής” (ή “προσωπικός υπολογιστής”, PC) που κυκλοφόρησε στο εμπόριο ήταν ο Altair 8800 από τον Εντ Ρόμπερτς. – Στη δεκαετία του ’70 κάνουν την εμφάνισή τους και οι υπολογιστές της Apple και της Commodore. – Στην τεχνική των μικροεπεξεργαστών οφείλεται και η εμφάνιση των υπολογιστικών “μηχανών τσέπης” (calculators). Η αγγλική εταιρεία Sinclair εισήγαγε το 1980 στην αγορά μια μηχανή για αρχαρίους στο μέγεθος ενός βιβλίου, τον Sinclair ZX-80, τον πρώτο υπολογιστή τέτοιου μεγέθους. – Το 1981, η ΙΒΜ παρουσιάζει τον προσωπικό υπολογιστή IBM PC, o οποίος για αρκετά χρόνια αποτελεί πρότυπο. Ταυτόχρονα παρουσιάζεται και ο πρώτος φορητός προσωπικός υπολογιστής, ο Osborne-1. – Στο χώρο των επιστημονικών υπολογιστών παρουσιάζεται ο Cray-1, ένας “υπερυπολογιστής” (super-computer) που εκτελεί εκατομμύρια εντολές ανά δευτερόλεπτο. – Στις αρχές της δεκαετίας του ’80 παρουσιάζεται και ο πρώτος οπτικός δίσκος – CD.